- Hindi News
- National
- साढ़े सात करोड़ की बिलिंग, वसूली सिर्फ 25 लाख, कनेक्शन काटने के दिए निर्देश
साढ़े सात करोड़ की बिलिंग, वसूली सिर्फ 25 लाख, कनेक्शन काटने के दिए निर्देश
घर-घर जा रही हैं बिजली कंपनी की टीम
व्यावसायिक क्षेत्र को चुना सॉफ्ट प्वॉइंट
भास्कर संवाददाता | भिंड
मध्यक्षेत्र विद्युत वितरण कंपनी ने बकाया वसूली के साथ-साथ चालू माह की राशि वसूलने के लिए शहरी क्षेत्र में आठ टीम अलग-अलग घूम रही हैं। इनके द्वारा व्यावसायिक क्षेत्र को सॉफ्ट टारगेट चुना गया है। अब यह टीम 25 लाख रुपए ही वसूल कर पाईं हैं।
फरवरी माह के लिए जारी बिजली के बिल की राशि साढ़े सात करोड़ है। चूंकि मार्च माह का वित्तीय वर्ष के लिहाज से क्लोगिंग ईयर में चल रहा है, इसलिए बकाया वसूली पर भी कंपनी द्वारा जोर दिया गया है। कंपनी ने सीधे तौर पर कहा हुआ है कि जहां से आसानी से वसूली हो जाए वहां कंपनी के लोग पहुंचे और मीटर धारक से सीधे बात करें। सोमवार को ऐसी ही एक टीम देवनगर, पेच नंबर दो और मंशापूर्ण हनुमान मंदिर के सामने वाली रोड पर बिल देखते हुए मिली। यहां दुकानदारों से बिल लेकर यह जांचा जा रहा है कि उनके द्वारा राशि जमा हो भी रही है या नहीं।
कनेक्शन काटने के हैं निर्देश : कंपनी के अधिकारियों ने वसूली करने निकली टीम को यह हिदायत भी दे रखी है कि अगर बकाया राशि हाथ में नहीं आती है तो कनेक्शन विच्छेद कर दिया जाए। हालांकि इस क्षेत्र में कंपनी को ऐसी नौबत का सामना नहीं करना पड़ा है। जिनके बिल जमा नहीं हो पाए थे तो उन्होंने मौके पर ही जमा करा दिया। डीई विशाल उपाध्याय का कहना है कि साढ़े सात करोड़ की बकाया राशि में 25 लाख की वसूली मेरे लिहाज से संतोषजनक नहीं कही जा सकती है।
इटावा रोड पर बकाया वसूली के बिल चेक करते बिजली विभाग के कर्मचारी।
tgl_Latn sot_Latn hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva